Eru góðir bústaðarmøguleikar í Føroyum? Ger tær nakrar tankar, um hvat tú ætlar tær í góðari tíð. Veitst tú, hvar tú ætlar tær at búgva og arbeiða, kann tað vera eitt gott hugskot at gera íløgu í eini hús beinanvegin. Hugt verður eftir samlaðu fíggjarviðurskiftunum hjá tær, hvat slag av ogn talan er um, hvar í landinum ognin er o. s. fr. . Tí er tað umráðandi at tosa við sín ráðgeva um fíggjarviðurskiftini, áðrenn avgerðin verður tikin um at keypa bústað. Tað kann vera eitt gott hugskot at fáa ein byggikønan at lesa tilfarið ígjøgnum, sum kann útgreina viðmerkingar í húsaskoðanini. Tað er eisini eitt gott hugskot, at ein byggikønur hyggur eftir ognini saman við tær. Húsaskoðanin flytir ein stóran part av ábyrgdini yvir á tann sum keypir. Tí er tað umráðandi, at hon verður lisin gjølla. T. d. skulu skaðaeyðkenni, sum eita "Kanna nærri" og "S3" takast í álvara. Hvussu geri eg, um eg ætli mær at brúka flytitilboðið? Ætlar tú at brúka flytitilboðið, skalt tú senda ein teldupost til smg @ banknordik. fo og upplýs, hvar flytigóðsið skal heintast í Danmark, og hvar flytigóðsið skal útvegast í Føroyum. Upplýs eisini títt telefonnummar og dato fyri, nær tit ynskja flytigóðsið heintað í Danmark. Síðani seta vit okkum í samband við Smyril Line, sum setir seg í samband við teg um praktisku viðurskiftini. Góð ráð til tey, sum flyta heim Hygg eftir flytivegleiðingini á heimasíðuni hjá bankanum, har vit hava savnað ymiska kunning, sum er hent at hava í sambandi við flytingina. Gerið tykkum tankar um, hvat tit ætla tykkum í sambandi við bústað. Tosið við tykkara peningastovn, og tey sum fáast við keyp og sølu av fastogn í Føroyum. Spyrjið tykkum fyri, hvørjir møguleikarnir eru, og hvat er skilagott at gera.